text: AC Horsens plejer at slå Brøndby i Superligaen
  20 maj 2013 kl. 09.35
  De seneste tre superligasæsoner har AC Horsens vundet over halvdelene af holdets opgør mod Brøndby.
  AC Horsens plejer at have et rigtigt godt tag på Brøndby, når de to mandskaber mødes i Superligaen.
  Hvis man kan bruge statistikken fra de seneste tre sæsoner som et pejlemærke, så tyder meget på, at det er østjyderne, der fortsat er i Superligaen, når slutfløjtet lyder i dagens bundbrag i Horsens.
  I holdenes indbyrdes møder i 2010/11-, 2011/12- og 2012/13-sæsonerne har Johnny Mølbys Horsens-mandskab vundet de fem af kampene. To er endt uafgjort, mens Brøndby blot har vundet en enkelt gang.
  Brøndbys' eneste sejr i de seneste otte indbyrdes superligadueller var til gengæld den 25. november - i klubbernes seneste møde.
  Meget står på spil i dagens kamp, der begynder klokken 17. Taberen rykker ud af Superligaen sammen med Silkeborg, mens Brøndby kan klare sig med uafgjort.
  Der forventes udsolgt og tilskuerrekord på CASA Arena i Horsens med over 9000 tilskuere.
  Sådan er de seneste otte indbyrdes superligaopgør mellem AC Horsens og Brøndby endt:
  25. november 2012: Brøndby-Horsens 2-0
  16. september 2012: Brøndby-Horsens 2-2
  15. april 2012: Horsens-Brøndby 2-0
  28. november 2011: Brøndby-Horsens 0-1
  31. juli 2011: Brøndby-Horsens 1-4
  1. maj 2011: Brøndby-Horsens 0-0
  14. november 2010: Horsens-Brøndby 2-1
  3. oktober 2010: Brøndby-Horsens 0-1
  Se mere i TV SYD Nyheder kl. 19.30
  